Zaben 2019: Manyan shuwagabannin jam'iyyun siyasa sun sauya sheka zuwa APC a Adamawa ▷ Legit.ng
Zaben 2019: Manyan shuwagabannin jam'iyyun siyasa sun sauya sheka zuwa APC a Adamawa
22 days ago 1722 views by Sani Hamza Funtua
- Sama da mambobin jam'iyyun siyasa 173 da suka hada da PDP, SDP, ADC da sauransu, zuwa jam'iyya mai mulki ta APC a Adamawa
- Wadanda suka sauya shekar sun yi hakan ne la'akari da namijin kokarin shugaban kasa Muhammadu Buhari na bayar da aikin titin Mayobelwa zuwa Toungo
- Taron yakin zaben a cewar wani da ya ganewa idanuwansa, ya ce ya linka taron da APC ta yi na 2015 sau 10 kuma akwai kamshin nasara a zaben jihar mai zuwa
Sama da mambobin jam'iyyun siyasa 173 ne suka sauya sheka daga jam'iyyun nasu da suka hada da PDP, SDP, ADC da sauransu, zuwa jam'iyya mai mulki ta APC, a karamar hukumar Toungo da ke cikin jihar Adamawa.
Wadanda suka sauya shekar, sun bayyana cewa sun yanke wannan shawarar ne ta komawa APC saboda irin ayyukan raya kasa da al'umma da gwamnan jihar, Mohammed Jibrilla Mohammed ya aiwatar.
Tare da kuma yin la'akari da namijin kokarin shugaban kasa Muhammadu Buhari na bayar da aikin titin Mayobelwa zuwa Toungo, wanda ya sa suka kuma sha alwashin kad'a masa kuri'unsu a zabe mai zuwa.
KARANTA WANNAN: Ana wata ga wata: APC a jihar Zamfara ta kafa kwamitin yakin zabe
Babban daraktan yakin zaben Bindo Chief Felix Tangwami ya shaidawa dubunnan magoya bayan APC a garin Jada, Ganye da kuma Toungo cewa gwamnan jihar, Bindo, na a shirye domin yin aiki tukuru wajen ganin jihar Adamawa ta ci gaba da al'ummar da ke cikinta.
"Mun zo yau ne domin jaddada maku cewa duk wani alkawari da Bindo ya dauka, to kuwa zai cika shi. Ina baku tabbacin cewa za a gudanar maku da ayyuka a Toungo, kamar yadda kuka gani a baya haka zaku gani a gaba. Ku dai ku fito ku zabi Buhari da Bindo," a cewarsa.
Wannan taron, a cewar wani da ya ganewa idanuwansa, ya ce ya linka taron da APC ta yi na 2015 sau 10 kuma akwai kamshin nasara a zaben jihar mai zuwa.
Bobrisky pictures The richest musicians in Nigeria Ghana weaving styles Latest Ghana weaving shuku Best goalkeeper in the world